Lav et referat af nedenstående tekst:

Tekst:
Det er ikke sikkert, du lægger mærke til det ved første øjekast, men der er faktisk sket store forandringer her på tv2nord.dk over natten. I ly af vintermørket har vi opgraderet vores hjemmeside, som hver dag bliver besøgt omkring 70.000 gange, til en topmoderne 2020-version. Den nye hjemmeside har fokus på fart, så du hurtigt kan se og læse de nordjyske nyheder. Nyhedsartiklerne på tv2nord.dk ligner i høj grad sig selv. Her er det bag kulisserne, i maskinrummet og i de systemer, TV2 Nords journalister arbejder, der er sket store forbedringer, men det er naturligvis vores mål, at de nye systemer kan hjælpe til at gøre vores artikler til en endnu bedre oplevelse for dig som bruger. Der hvor du virkelig vil kunne se og mærke en forskel er i vores streamingunivers - tv2nord.dk/tv. Det har fået en ordentlig overhaling, så du nemmere og hurtigere kan finde frem til lige præcis det program, den serie eller den nyhedsudsendelse, du er på jagt efter. Og som hidtil kan du også - både fra forsiden, fra vores lige nu-liveblog med det nordjyske nyhedsoverblik og fra /TV - se vores nyligt relancerede kanal Salto direkte døgnet rundt. Ny mobilapp med fokus på streaming Samtidig med at vi har opgraderet vores hjemmeside, har vores mobilapp til smartphones og tablets fået en opgradering. Her er der tale om en helt ny app - bygget op fra bunden med fokus på det, der er TV2 Nords DNA: Nordjyske nyheder og TV. Som noget nyt i appen vil du opleve, at hele vores TV-univers nu er tilgængeligt i appen. Det nyeste afsnit af Er Der Nogen? , debatprogrammet Fokus eller vores populære reportageserie Trækkerdrengene er altså tilgængeligt i din lomme - døgnet rundt. I appen kan du også sikre dig, at du ikke går glip af de nordjyske nyheder, der betyder mest for dig. Og du kan således skabe et nyhedsoverblik med historier om de kommuner og sektioner, der betyder mest for dig. Og hvis du samtidig aktiverer Breaking News i appen (det gør du på det lille tandhjul) modtager du en push-besked, hver gang der er nyt om det, der betyder noget for dig. Hvis du allerede har vores app, skal du blot opdatere den i App Store eller Google Play - og hvis ikke du har den endnu, kan du hente den, ved at klikke ind her for iOS og her for Android.

Referat:
Hvis du synes, der er noget anderledes ved TV2 Nord i dag, har du helt ret. Læs her, hvad der er sket med siden.